परफॉर्मेंस के दौरान स्टेज पर हुई मौत, सामने आया मौत से पहले का वीडियो
; Hollywood Rapper Costa Titch Death Update  Singer Collapsed At Stage In Johannesburg music festival. साउथ अफ्रीका के मशहूर रैपर और म्यूजिशियन कोस्टा टिच का निधन हो गया है। अभी उनकी उम्र महज 27 साल थी।
साउथ अफ्रीका के मशहूर रैपर और म्यूजिशियन कोस्टा टिच का निधन हो गया है। अभी उनकी उम्र महज 27 साल थी। बताया जा रहा है कि कोस्टा टिच शनिवार यानी 11 मार्च को जोहान्सबर्ग में अल्ट्रा म्यूजिक कॉन्सर्ट में परफॉर्म कर रहे थे। तभी वह गाते-गाते स्टेज पर गिर पड़े। कोस्टा टिच की इस आखिरी परफॉर्मेंस का एक वीडियो भी सोशल मीडिया पर सामने आया है।
परफॉर्मेंस के बीच हुई मौत 
सोशल मीडिया पर वायरल हो रहे इस वीडियो में कोस्टा टिच स्टेज पर परफॉर्म करते हुए नजर आ रहे है। इसी दौरान वह दो बार गिरते नजर आ रहे हैं। एक बार वह खुद को संभालते हैं लेकिन कुछ ही देर बाद फिर गिरते हुए दिखाई दिए। हालांकि अभी रैपर की मौत की वजह स्पष्ट नहीं हुई है। इस खबर के सामने आते ही तमाम आर्टिस्ट्स, म्यूजिक इंडस्ट्री और उनके फैंस कोस्टा टिज के निधन से शॉक्ड है।
कौन थे कोस्टा टिच 
कोस्टा टिच को कोस्टा त्सोबानोग्लू के नाम से जाना जाता था। उनका जन्म 1995 में नेलस्प्रूट में हुआ था। कोस्टा 'एक्टिवेट' और 'नकलकथा' जैसे हिट्स के लिए जाने जाते थे। उन्होंने हालही में अमेरिकी सिंगर एकॉन के साथ हाल ही में एक रीमिक्स जारी किया था। उनकी अचानक मौत से साउथ अफ्रीका की म्यूजिक इंडस्ट्री को भी झटका लगा है।